**Likumprojekta „Grozījums Sabiedriskā transporta pakalpojumu likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Latvijas nacionālās reformu programmas „ES 2020” stratēģijas īstenošanai 3.7.apakšpunkts, saskaņā ar kuru 2020.gadā atjaunojamās enerģijas īpatsvaram transporta sektorā jāsasniedz vismaz 10% no enerģijas bruto galapatēriņa transportā.Ministru kabineta 2013.gada 23.aprīļa protokollēmuma Nr.23 31.§ 4.punkts, ar ko Ekonomikas ministrijai uzdots sadarbībā ar Satiksmes ministriju, Vides aizsardzības un reģionālās attīstības ministriju, Finanšu ministriju un Latvijas Pašvaldību savienību izstrādāt priekšlikumus par iespējām nodrošināt, ka konkursos par sabiedriskā transporta pakalpojumu sniegšanu un valsts un pašvaldību iepirkumos par transporta līdzekļu iegādi tiek ietverti nosacījumi par papildu vērtēšanas punktu piešķiršanu, ja tiek piedāvāti transportlīdzekļi, kas kā degvielu izmanto tīru biodegvielu vai fosilo degvielu un biodegvielu sajaukumu (ar biodegvielas saturu virs 10%).Arī Latvijas ilgtspējīgas attīstības stratēģijas 2030. gadam „Latvija2030”, ko Latvijas Republikas Saeimas apstiprināja 2010. gada 10. jūnijā, 225. un 236. rindkopa nosaka, ka Latvijā jāveicina biodegvielas izmantošana sabiedriskajā transportā un lauksaimniecībā, kā arī, lai samazinātu vides piesārņojumu un fosilo energoresursu patēriņu, jāveicina sabiedriskā transporta un privātā autotransporta pāreja uz elektrisko piedziņu, ar biogāzi un biodegvielu darbināmiem un ar hibrīddzinējiem aprīkotiem automobiļiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Eiropas Parlamenta un Padomes 2009.gada 23.aprīļa Direktīvu 2009/28/EK par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK ES dalībvalstīm līdz 2020.gadam ir jāpanāk, ka no AER saražotas enerģijas īpatsvars visā transportā 2020.gadā ir vismaz 10% no enerģijas galapatēriņa transportā (turpmāk – AER 10% mērķis). AER 10% mērķī tiek ieskaitīta arī elektroenerģijas daļa, kas saražota no atjaunojamajiem energoresursiem, tai piemērojot reizinātāju 2,5. Papildus jāmin, ka Eiropas Komisija (turpmāk – EK) 2012.gada 17.oktobrī ir publicējusi priekšlikumu grozījumiem esošajā biodegvielas regulējumā, t.i., Direktīvā 2009/28/EK un Eiropas Parlamenta un Padomes 1998. gada 13. oktobra Direktīvā 98/70/EK, kas attiecas uz benzīna un dīzeļdegvielu kvalitāti un ar ko groza Padomes Direktīvu 93/12/EK. Ar priekšlikumu paredzēts ierobežot zemes pārveidi, ko izraisa biodegvielas ražošana, un panākt to, ka ES izmantotā biodegviela mazāk kaitē klimatam. Pašreizējā EK priekšlikuma redakcija paredz līdz 7% ierobežot tradicionālo biodegvielu, kuru ražošanā tiek izmantoti kultūraugi, kurus izmanto arī pārtikas ražošanā, ieskaiti AER mērķa sasniegšanā. Saskaņā ar Centrālās statistikas pārvaldes datiem no atjaunojamajiem energoresursiem saražotas enerģijas īpatsvars visā transportā 2011. gadā bija 3,2%, no tiem 0,9% bija no atjaunojamajiem energoresursiem saražotā un transportā patērētā elektroenerģija, un 2,4% bija biodīzeļdegviela un bioetanols.Tīra biodegviela un fosilo degvielu un biodegvielu maisījumi ar paaugstinātu biodegvielu saturu (B100, B30 un E85) Latvijā tiek patērēti pavisam nelielos daudzumos. Saskaņā ar CSDD informāciju uz 2013.gada 1.janvāri Latvijā ir reģistrēti kopā 15 transporta līdzekļi ar elektrības dzinēju, 5 transportlīdzekļi ar elektrības un benzīna dzinēju. Pēc Latvijas Degvielas tirgotāju asociācijas sniegtajiem datiem ar 2013.gadu E85 degvielu Latvijā iespējams iegādāties piecās degvielas uzpildes stacijās, no kurām tikai viena atrodas ārpus Rīgas. Savukārt elektroautomobiļiem ir pieejami 9 uzlādes punkti Rīgā un pa vienam Jelgavā un Jūrmalā.Saskaņā ar VAS „Ceļu satiksmes drošības direkcija” sniegto informāciju šobrīd tās rīcībā nav informācija par Latvijā reģistrēto transportlīdzekļu ar FFV (*Flexible fuel vehicles)* dzinējiem skaitu, jo tā kā šādos transportlīdzekļus iespējams lietot arī fosilo benzīnu, tad reģistrācijas apliecībā kā degviela tiek norādīts benzīns.Lai veicinātu biodegvielu patēriņa pieaugumu, Latvijā līdz šim ir īstenoti vairāki biodegvielu ražošanas un patēriņa veicināšanas atbalsta pasākumi - tiešais valsts atbalsts finansiāli atbalstāmo kvotu veidā, obligātais biodegvielas piejaukums fosilajai degvielai 5% apmērā, kā arī samazinātas akcīzes nodokļa likmes biodegvielām un biodegvielu sajaukumiem ar fosilo degvielu. Ekonomikas ministrija ir secinājusi, ka biodegvielu patēriņa pieaugumu vislabāk stimulē tieši ar patēriņu saistīti politikas instrumenti, tādēļ ir izstrādāts likumprojekts, kas paredz veicināt biodegvielu un elektroenerģijas izmantošanu sabiedriskajā transportā.Likumprojekts nosaka, ka pārvadātājs, pērkot jaunus sabiedriskos autotransporta līdzekļus, kurus izmanto sabiedriskā transporta pakalpojumu sniegšanā, var ņemt vērā autotransporta līdzekļa dzinēja spēju izmantot elektroenerģiju, fosilās un biodegvielas maisījumus ar paaugstinātu biodegvielas saturu (ar biodegvielas saturu virs 10%) vai tīru biodegvielu. [Sabiedriskā transporta pakalpojumu likuma](http://likumi.lv/doc.php?id=159858) 18.panta pirmajā daļā minētās prasības pārvadātājs īsteno saskaņā ar Ministru kabineta 2013.gada 25.jūnija noteikumiem Nr.351 „Sabiedrisko autotransporta līdzekļu iepirkuma noteikumi”.Lai izvērtētu ekonomisko lietderību un tehniskās iespējas, veicot šāda autotransporta līdzekļa iepirkumu, būtu jāizvērtē transportlīdzekļa cena, ekspluatācijas izmaksas (degvielas patēriņš, tehniskās apkopes izmaksas), rezerves daļu pieejamība, elektrotransporta uzlādes infrastruktūras pieejamība vai biodegvielas pieejamība degvielas uzpildes stacijās.  |
| 3. | Projekta izstrādē iesaistītās institūcijas | Satiksmes ministrija, Vides aizsardzības un reģionālās attīstības ministrija, Finanšu ministrija, Iepirkumu uzraudzības birojs. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts attieksies uz pasūtītājiem/ sabiedrisko pakalpojumu sniedzējiem, kas veic iepirkumus autotransporta jomā.  |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts nosaka, ka pasūtītājs, kas nav pasūtītājs Publisko iepirkumu likuma izpratnē vai sabiedrisko pakalpojumu sniedzējs Sabiedrisko pakalpojumu sniedzēju iepirkumu likuma izpratnē, pērkot sabiedriskos autotransporta līdzekļus, kurus izmanto sabiedriskā transporta pakalpojumu sniegšanā, var ņemt vērā autotransporta līdzekļa dzinēja spēju darboties, izmantojot augstas koncentrācijas biodegvielu sajaukumus ar fosilo degvielu, tīru biodegvielu vai elektroenerģiju.No bioloģiskas izcelsmes izejvielām iegūtā degviela mazina atkarību no fosilām degvielām un samazina vides piesārņojumu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014. gads** | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | X |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Nav attiecināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Likumprojektam nav ietekmes uz valsts vai pašvaldību budžetiem, tādēļ papildu valsts budžeta līdzekļi zaudējumu segšanai pārvadātājiem par sniegtajiem sabiedriskā transporta pakalpojumiem netiek paredzēti. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ekonomikas ministrijas ir sagatavojusi arī likumprojektus „Grozījumi Publisko iepirkumu likumā” (VSS-1880) un „Grozījums Sabiedrisko pakalpojumu sniedzēju iepirkumu likumā” (VSS-1882), kas virzāmi izskatīšanai Ministru kabinetā vienlaicīgi ar likumprojektu. |
| 2. | Atbildīgā institūcija | Ekonomikas ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts nozari pārstāvošajām nevalstiskajām organizācijām (Latvijas Biodegvielu un bioenerģijas asociācijai, Latvijas Degvielas tirgotāju asociācijai, Degvielas tirgotāju un ražotāju savienībai, Biedrībai „Auto Asociācija”, Latvijas Pašvaldību savienībai, Latvijas Darba devēju konfederācijai, Latvijas Pasažieru pārvadātāju asociācijai, Latvijas Autoostu un reģionālo pārvadājumu asociācijai, Biedrībai „Latvijas transporta savienība”, Asociācijai „Latvijas Auto”, Latvijas Lielo pilsētu asociācijai) tika nosūtīts elektroniski, kā arī ir publiski pieejams Ekonomikas ministrijas tīmekļa vietnē. |
| 2. | Sabiedrības līdzdalība projekta izstrādē | Pēc Likumprojekta izsludināšanas Valsts sekretāru sanāksmē nozari pārstāvošās nevalstiskās organizācijas tika informētas par sagatavoto Likumprojektu un aicinātas sniegt komentārus un priekšlikumus.Pēc atzinumu saņemšanas un likumprojekta precizēšanas, precizētais likumprojekts nosūtīts elektroniskai saskaņošanai iepriekš minētajām nozari pārstāvošajām nevalstiskajām organizācijām. |
| 3. | Sabiedrības līdzdalības rezultāti | Atzinumus par Likumprojektu sniedza Latvijas Darba devēju konfederācija, Degvielas tirgotāju un ražotāju savienība, Latvijas Lielo pilsētu asociācija, Latvijas Pašvaldību savienība, Latvijas Pasažieru pārvadātāju asociācija. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekts šo jomu neskar. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta esošo valsts institūciju funkciju ietvaros. |
| 3. | Cita informācija | Nav. |

Ekonomikas ministrs V. Dombrovskis

Vīza: Valsts sekretārs M.Lazdovskis

30.05.2014 16:43

1408

B.Rudzīte

67013065, baiba.rudzite@em.gov.lv